মেদিনীপুর মেডিক্যাল কলেজে রোগী মৃত্যুর ঘটনায় বিক্ষোভ বিজেপির

মেদিনীপুর: মেদিনীপুর মেডিক্যাল কলেজে রোগী মৃত্যুর ঘটনায় রাজ্য সরকারের ভূমিকার প্রতিবাদে বিজেপির প্রতিবাদ মিছিল। তবে সেই প্রতিবাদ মিছিলে বিজেপির পতাকা নিয়ে করা হয়নি। তার বদলে জাতীয় পতাকা নিয়ে মেদিনীপুর শহরে মিছিল করেন বিজেপির বিরোধী দলনেতা শুভেন্দু অধিকারী। বিজেপির পতাকা ছাড়াই জাতীয় পতাকা নিয়ে বিদ্বজনদের নামে ব্যানার করে প্রতিবাদ মিছিল করলেন তিনি। হাজার খানেক কর্মী সমর্থক নিয়ে মেদিনীপুর শহরে রিংরোড পরিক্রমা করলেন শুভেন্দু অধিকারী । সেই সাথে বিচারের রায় নিয়ে সম্প্রতি করা মুখ্যমন্ত্রী ও শাসক দলের বিভিন্ন নেতৃত্বের মন্তব্যকে ড্রামা বলে কটাক্ষ করলেন শুভেন্দু অধিকারী।

গত ৮ জানুয়ারি রাতে মেদিনীপুর মেডিক্যাল কলেজে বেআইনি স্যালাইন দেওয়ার দরুন অসুস্থ হয়ে পরেন কয়েকজন প্রসূতি। এর মধ্যে একজন রোগিনী এবং একজন সদ্যোজাত বাচ্চার মৃত্যু হয়। এখনও তিনজন আশঙ্কাজনক অবস্থায় চিকিৎসাধীন এসএসকেএমএ। ঘটনায় সিনিয়ার চিকিৎসকদের অনুপস্থিতিতে জুনিয়র চিকিৎসকদের ভুল চিকিৎসায় রোগীর মৃত্যু হয়েছিল বলে গাফিলতির অভিযোগ ওঠে। ঘটনায় রাজ্য স্বাস্থ্য দফতর এবং সিআইডি যৌথ তদন্ত তদন্ত করে জমা দেওয়া হয় রিপোর্ট। সেই রিপোর্টের ভিত্তিতে এবং মুখ্যমন্ত্রী মমতা বন্দোপাধ্যায়ের নির্দেশে মেদিনীপুর মেডিক্যাল কলেজের ১৩ জন জুনিয়র চিকিৎসককে সাসপেন্ড করা হয়। এমনকি তাদের বিরুদ্ধে দায়ের করা হয় এফআইআরও। ইতিমধ্যে এই ইস্যুতে তাদের উপর থেকে সাসপেনশন প্রত্যাহারের দাবিতে জুনিয়র চিকিৎসকেরা ধরনা অবস্থান জারি রেখেছেন। তাদের ধরনা কর্মসূচিকে ইতিমধ্যেই সমর্থন করেছেন বিভিন্ন চিকিৎসক সংগঠন।

আরও পড়ুন: ওড়িশা-মধ্যপ্রদেশে রাতভর গুলির লড়াই, ২ মহিলা সহ নিহত ১২ মাওবাদী

এবার সেই ইস্যুতেই প্রতিবাদী পদযাত্রা মেদিনীপুর শহরে বিজেপির পক্ষ থেকে আয়োজন করা হল মেদিনীপুর শহরে । তবে বিজেপির নেতৃত্বদের পক্ষ থেকে আয়োজন করা হলেও বিজেপির ব্যানার ছাড়াই জাতীয় পতাকা নিয়ে বিদ্বজনদের নামে ব্যানার করে এই প্রতিবাদী পদে যাত্রা আয়োজন করা হয়েছিল। তবে সেখানে বিজেপি কর্মী ছাড়া কোন বিদ্বজনকে দেখা যায়নি। জেলার বিভিন্ন প্রান্ত থেকে আগত হাজার খানেক বিজেপি কর্মীদের নিয়ে মেদিনীপুর শহরে এই প্রতিবাদী পদযাত্রা হয়েছে।

মিছিলের পরে, বিরোধী দলনেতা শুভেন্দু আধিকারী শাসকদল সহ মুখ্যমন্ত্রীর বিরুদ্ধে বিভিন্ন ইস্যু নিয়ে সরব হন তিনি। মিছিল থেকে শুভেন্দু আধিকারী স্বাস্থ্যমন্ত্রী হিসেবে মুখ্যমন্ত্রী ও স্বাস্থ্য সচিবের গ্রেফতারির দাবি করেছেন। শুধু তাই নয়, বেআইনি স্যালাইন কান্ডে যেই প্রসূতির মৃত্যু হয়েছে সেই মৃতের পরিবারকে ৫০ লক্ষ টাকার ক্ষতিপূরণ দিতে হবে বলেও দাবি করেন এবং সেই পরিবারের একজনকে চাকরি দিতে হবে বলেও মিছিল থেকে দাবি করেন তিনি।

দেখুন অন্য খবর